Brylluppet mellem kronprins Frederik og Mary Donaldson fandt sted den 14. maj 2004 i Københavns Domkirke.  Frieri og forlovelse Kronprins Frederik og Mary Donaldson mødtes den 16. september 2000 under OL i Sydney. Mary Donaldson vidste ikke at Frederik var kronprins af Danmark. Deres forhold blev holdt under lav profil, selvom nogle danske medier rapporterede at de datede. Den 24. september 2003 blev det meddelt, at Frederiks mor, Dronning Margrethe II, ville give tilladelse til ægteskabet på Statsrådets møde berammet den 8. oktober 2003. Frederik og Mary blev officielt forlovet den 8. oktober 2003. Frederik præsenterede Mary med en forlovelsesring med en smaragdslebent diamant og to smaragdslebne rubiner. Forud for brylluppet fik Mary, der tidligere havde været dobbelt statsborger i Australien og Storbritannien, dansk statsborgerskab. Hun konverterede desuden fra presbyteranismen til den lutherske folkekirke i Danmark. Medierne portrætterede Frederik og Marys forhold som en moderne "eventyr"-romance mellem en prins og en borgerlig.  Vielsen Vielsen mellem kronprins Frederik og Mary Donaldson blev afholdt den 14. maj 2004 i Københavns Domkirke, efterfulgt af bryllupsfesten på Fredensborg Slot. Marys søstre Jane Stephens og Patricia Bailey og hendes veninde Amber Petty tjente som brudepiger, mens Frederiks bror Prins Joachim var forlover. Marys niecer Erin og Kate Stephens og Madisson Woods var blomsterpiger, og Frederiks nevø Prins Nikolai og grev Richard von Pfeil und Klein-Ellguth var brudesvende. Mary bar en brudekjole skabt af den danske modedesigner Uffe Frank med et slør først brugt af kronprinsesse Margareta af Sverige, og derefter af hendes datter Ingrid. Sløret, fremstillet af irske blonder, blev senere båret af Ingrids døtre Margrethe, Benedikte og Anne-Marie. Marys bryllupstiara var en gave fra Dronning Margrethe og Prins Henrik.